“Jou huis” maak hom tuis in no.1-posisie op Top-20Elvis Blue en Theuns Jordaan. (Foto: Facebook) Elvis Blue en Theuns Jordaan se nuwe enkelsnit, “Jou huis”, het die nostalgie behoorlik by Afrikaanse musiekliefhebbers laat opvlam en nou het dié treffer ook die res uitgestof om vandeesweek bo-aan Maroela Media se Afrikaanse Top-20 te pryk. Jou huis is ook die titel van Elvis Blue se nuwe album wat binnekort bekendgestel word. Elandré se “Vuur op die water” moes ná twee weke in die no. 1-posisie plek maak vir “Jou huis”, terwyl Dewald Wasserfall se “Elektrisiteit” ook een plek afgesak het. Janie Bay klim die week tot by no. 7 nadat sy verlede week die Top-20 betree het met haar nuwe enkelsnit, “Amper daar”. Die musiekvideo van dié liedjie is ook onlangs bekendgestel. In vandeesweek se Maroela Media Afrikaanse Top-20 is daar twee snitte wat styg, 14 wat daal en drie wat onveranderd bly en een nuwe lied wat die week se Top-20 betree.